Tegin tiiru linnas. Linn on väike, nn väikelinn.  Mõnel maal nimetatakse selliseid küladeks. Üks toidupood, kaks lillepoodi, kaks kaltsukat, kaks apteeki, ilusalong...  Järv keset linna, kirik ja surnuaed. Kõige parema tahtmise juures üle tunni ei lähe, kui ring peale saab.  Esimesed soojad ilmad. Igatsus ja rahutus käsikäes. Roidumus ja väsimus.  Juba linnukesed...Unustasin minna vaatama seda kakupesa kiriku juures ühes puuõõnsuses, kus kaks karvast poega sees pidi olema. Ühel päeval lähen.  Selle kevade esimest liblikat pole veel  näinud, aga võililli küll.  Varsti on neid kogu ilm täis. Pungad veel ei õhkagi. Kevad on hiline.  Otsin märke ja endeid.     Heljo Mänd "Väikesed võililled" kordustrükk